IIG วิ่ง 4% โบรกเชียร์ “ซื้อ” เป้า 31 บ. มองกำไรปี 64-66 โตเฉลี่ยปีละ 31%
IIG บวก 4% โบรกคาดกำไรไตรมาส 2 โต 19% และมองว่ามีการเติบโตปี 2564-66 เฉลี่ย +31.4% ต่อปี พร้อมแนะ “ซื้อ” ราคาเป้าหมาย 31 บาท
16 ก.ค. 2564

ผู้สื่อข่าวรายงานว่า ราคาหุ้น บริษัท ไอแอนด์ไอ กรุ๊ป จำกัด (มหาชน) หรือ IIG เปิดตลาดภาคบ่ายที่ระดับ 27.75 บาท บวก 1 บาท หรือ 3.74% สูงสุดที่ระดับ 27.75 บาท ต่ำสุดที่ระดับ 27.00 บาท ด้วยมูลค่าการซื้อขาย 23.20 ล้านบาท

ด้าน บล.ฟินันเซีย ไซรัส ระบุในบทวิเคราะห์ แนะนำ “ซื้อ” ราคาเป้าหมาย 31 บาท โดยระยะสั้นกำไรไตรมาส 2/64 คาดโตดีต่อเนื่องที่ 14 ล้านบาท +19% จากไตรมาสก่อน, +29.3% จากปีก่อน จากการรับรู้รายได้ที่เร่งขึ้นตามปัจจัยฤดูกาล +6.4% จากไตรมาสก่อน, +32.4% จากปีก่อน ซึ่งตามปกติรายได้ของ IIG จะต่ำสุดในไตรมาสแรก และเพิ่มขึ้นทุกๆ ไตรมาสก่อนสูงสุดในไตรมาส 4 ทำให้โมเมนตัมกำไรในช่วงครึ่งปีหลังคาดเร่งตัวอย่างมีนัยยะและปกติจะคิดเป็นสัดส่วนถึง 70% ของกำไรทั้งปีที่คาด 87 ล้านบาท +39% จากปีก่อน และยังคงคาดการเติบโตปี 2564-66 โตเฉลี่ย +31.4% CAGR รวมถึงมี Upside จากดีล M&amp;A เพื่อต่อยอดธุรกิจด้าน Software ให้ครบวงจรมากขึ้น